ՀԱՎԵԼՎԱԾ

Կապան համայնքի ավագանու

2023 թվականի հունիսի

N Ա որոշման

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ԿԱՊԱՆ ՀԱՄԱՅՆՔԻ ՄԱՍՀԱՆՈՒՄՆԵՐԻ ԾԱԽՍՄԱՆ 2024 ԹՎԱԿԱՆԻ ԾՐԱԳԻՐ**

|  |  |
| --- | --- |
| **Ծրագրի անվանումը** | **Կապան համայնքի Արծվանիկ բնակավայրի խմելու ջրամատակարարման ապահովում** |
| **Մարզ** | Սյունիքի մարզ |
| **Համայնքը /բնակավայրը** | Սյունիքի մարզ, Արծվանիկ բնակավայր |
| **Համայնքի /բնակավայրի բնակչությունըհուն** | Կապան համայնք՝ 43937 մարդ,  Արծվանիկ բնակավայր՝ 755 մարդ |
| **Սահմանամերձ համայնք/բնակավայր** | Կապան համայնքի Արծվանիկ բնակավայրը սահմանամերձ է |
| **Ծրագրի ընդհանուր նկարագրությունը, դրա իրականացման անհրաժեշտությունը, ակնկալվող արդյունքները, գործողությունները և շահառուները** | Կապան համայնքի Արծվանիկ բնակավայրը սահմանամերձ բնակավայր է, հանդիսանում է նաև ռոյալթի վճարած կազմակերպությունների, մասնավորապես <<Զանգեզուրի պղնձամոլիբդենային կոմբինատ>> փակ բաժնետիրական ընկերության ազդակիր բնակավայր։ Արծվանիկ գյուղում է գտնվում տարածաշրջանում ամենախոշոր՝ Արծվանիկի պոչամբարը։  Արծվանիկ գյուղն ունի խմելու ջրամատակարարման խնդիր, ոռոգման ջուր ընդհանրապես չունի։ Գյուղի բնակչության 50%-ն է միայն ապահովված 24 ժամյա ջրամատակարարմամբ, հիմնականում՝ գյուղի ներքևի հատվածը։ Գյուղի վերևի հատվածը՝ բնակչության 50%-ը, ձմռան ամիսներին ունենում է 7-8 ժամ ջրամատակարարում, իսկ ամռան ամիսներին՝ լավագույն դեպքում՝ 3-4 ժամ։ Իրավիճակն ավելի է վատացել վերջին տարիներին՝ կտրուկ տաքացմամբ պայմանավորված։  Խնդրին լուծում տալու համար առաջարկվում է կառուցել նոր ջրամատակարարման համակարգ, որի միջոցով գյուղ կհասցվի մոտակա աղբյուրների ջրերը՝ երկու տարբեր ուղղություններից՝ գյուղի վերևից ինքնահոս տարբերակով և ներքից՝ պոմպերի միջոցով։  Ծրագրի իրականացման նպատակով կատարվել են նախնական ուսումնասիրություններ և առկա են աղբյուրներ, որտեղից հնարավոր է ջրագծերի կառուցման միջոցով ջուրն հասցնել գյուղ։  Ծրագիրն իրականացնելու համար անհրաժեշտ է կառուցել նոր ջրագծեր, ջրամբար, որը կծառայի որպես ջրահավաք, որտեղից պոմպերով ջուրը մղվելու է գոյություն ունեցող ջրամբար, այնուհետև ինքնահոս տարբերակով տրամադրվելու է բնակիչներին։ Պոմպերի աշխատանքն ապահովելու համար նախատեսվում է տեղադրել արևային վահանակներ։ Ջրամատակարարման համակարգը կունենա նաև քլորակայան։ Նաև նախատեսվում է գյուղի վերևի հատվածում գտնվող աղբյուրների ջուրը՝ նոր ջրագծի միջոցով ինքնահոս հասցնել գյուղի ջրամբար։  Միաժամանակ անհրաժեշտ է կառուցել ներքին բաշխման նոր ցանց՝ բաժանարարներով և ջրաչափերով, քանի որ նախկին բաշխման ցանցը հին է և չի համապատասխանում ժամանակակից չափորոշիչներին։ Ջրաչափերի տեղադրմամբ նաև նոր մշակույթ է ձևավորվում գյուղերում՝ ջրի կորստից և ոչ նպատակային օգտագործումից խուսափելու համար։  Հարկ ենք համարում նշել, որ Արծվանիկ գյուղը Կապանի ամենադինամիկ աճող գյուղն է, վերջին տարիներին գյուղի փաստացի հաշվառված բնակչության թիվը 600-ից հասել է 755-ի։ Գյուղն ունի դպրոց, նախադպրոցական ուսումնական հաստատություն, ինչպես նաև համայնքում միակ՝ <<Արծվաբույն>> տարեցների շուրջօրյա սպասարկման կենտրոնը։ Ծրագրի իրականացումը դրական ազդեցություն կունենա նաև նշված հաստատությունների՝ սաների, շահառուների և աշխատակիցների վրա։  Այսպիսով, ծրագրի ուղղակի շահառուներն են Արծվանիկ գյուղի 755 բնակիչներից 400-ը, մոտ 123 տնային տնտեսություն, սակայն ջրի ավելացմամբ պայմանավորված, ծրագիրը դրական ազդեցություն կունենա նաև գյուղի ամբողջ բնակչության համար, ինչպես նաև գյուղի դպրոցը, մանկապարտեզը և տարեցների կենտրոնը։  Նախագծանախահաշվային փաստաթղթերը դեռևս առկա չեն, բայց նախնական ուսումնասիրությունների համաձայն ծրագրի ընդհանուր արժեքը կազմում է ≈183663,18 հազար դրամ /կից ներկայացված է իրականացվելիք աշխատանքների ֆինանսական գնահատականները, հաշվարկները/։  Հաշվի առնելով, որ ծրագրի իրականացմամբ լուծվում է կենսական նշանակություն ունեցող՝ խմելու ջրամատակարարման խնդիրը, ապա ծրագրի իրականացումը սահմանամերձ գյուղի համար գյուղապահպանական նշանակություն ունի /կից ներկայացված է ծրագրի հիմնավորումը/։  Ծրագիրը ներառված է համայնքի 2022-2026թթ հնգամյա զարգացման ծրագրում, որի հաստատման ընթացքում անցել է հանրային քննարկում, ներառված է համայնքի 2024-2026 միջնաժամկետ ծախսերի ծրագրի նախագծում։  Ծրագրով նախատեսված միջոցառման ուղղությունը՝ ջրամատակարարում, համապատասխանում է Հայաստանի Հանրապետության կառավարության 2022 թվականի սեպտեմբերի 1-ի N 1370-Ն որոշման հավելվածի 1-ին կետի 7)-րդ՝ ջրամատակարարում և ջրահեռացում, ենթակետին։ |
| **Ծրագրի կատարման ժամկետները** | **01․01․2024թ - 31․12․2024թ**  Ծրագրի ավարտից հետո, Հայաստանի Հանրապետության կառավարության 2022 թվականի օգոստոսի 4-ի N 1198-Ն որոշման Հավելված N 1-ի 2-րդ կետով սահմանված ժամկետներում կներկայացվի ծրագրի տարեկան հաշվետվությունը։ |
| **Ծրագրի հնարավոր ռիսկերը** | Համայնքն ունի փորձ նմանատիպ ծրագրեր իրականացնելու, քանի որ վերջին տարիներին սուբվենցիոն ծրագրերի շրջանակներում իրականացվել և իրականացվում են ջրագծերի կառուցման և նորոգման աշխատանքներ։  Վերոնշյալ ծրագրի ռիսկ կարող են լինել ֆորսմաժորային իրավիճակները, երբ անհաղթահարելի ուժի ազդեցությամբ հնարավոր չի լինի իրականացնել ծրագիրը։ |

**ԿԱՊԱՆ ՀԱՄԱՅՆՔԻ ՂԵԿԱՎԱՐ ԳԵՎՈՐԳ ՓԱՐՍՅԱՆ**

**ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ԿԱՊԱՆ ՀԱՄԱՅՆՔԻ ՄԱՍՀԱՆՈՒՄՆԵՐԻ ԾԱԽՍՄԱՆ 2024 ԹՎԱԿԱՆԻ ԾՐԱԳՐԻ**

Հայաստանի Հանրապետության Սյունիքի մարզի Կապան համայնքի մասհանումների ծախսման 2024 թվականի ծրագիրը բխում է համայնքի ռազմավարական նշանակության փաստաթղթերից՝ ներառված է հնգամյա զարգացման ծրագրում, միջնաժամկետ ծախսերի ծրագրի նախագծում, համայնքի սոցիալ-տնտեսական զարգացման առաջնահերթություններից, ունի կենսական և գյուղապահպանության նշանակություն, համապատասխանում է մասհանումների ծախսման ծրագրով նախատեսված միջոցառումների ուղղությունների և առաջնահերթություններին։

Ծրագիրն իրականացվում է ազդակիր՝ Արծվանիկ բնակավայրում, որտեղ է գտնվում տարածաշրջանում ամենամեծ պոչամբարը։

Ծրագրի ուղղակի շահառուներն են Արծվանիկ գյուղի 400 բնակիչները, մոտ 223 տնային տնտեսությունները, դպրոցը, մանկապարտեզը, տարեցների կենտրոնը, ինչպես նաև գործունեություն ծավալող տնտեսվարողները։ Ջրի քանակի ավելացմամբ ծրագիրը դրական ազդեցություն կունենա գյուղի ամբողջ բնակչության համար՝ 755 մարդ։

Վերոնշյալ ծրագիրը 2021 թվականի ընթացքում ռոյալթի վճարած կազմակերպությունների ազդակիր բնակավայրերի խնդիրների լուծմանն ուղղված ամենաառաջնահերթ և կենսական նշանակություն ունեցող ծրագիրն է։

**Աշխատակազմի քարտուղարի**

**պարտականությունները կատարող Հասմիկ Ղոնյան**